open-index/open-wikipedia-markdown huggingface dataset:
Gnag- og maurbiller

* Phloiophilidae
* maurbiller
* gnagbiller
* børstebiller
* Chaetosomatidae
* Acanthocnemidae
* Phycosecidae

**Gnag- og maurbiller** (*Cleroidea*) er en gruppe (overfamilie) av biller. De er stort sett avlange, men det finnes også noen brede og flate arter. Mange har påfallende, utstående hår på kroppen. De er gjerne ganske fargerike. Både larvene og de voksne billene er stort sett rovdyr som spiser små insekter, også potensielle skadedyr. De voksne billene spiser også gjerne pollen, og kan ofte finnes på blomster.

## Systematisk inndeling

* vingede insekter (Pterygota)
** Neoptera 
*** eumetabole insekter 
**** holometabole insekter 
***** Neuropteriformia
****** Orden **biller** (Coleoptera) Linnaeus, 1758
******* Underorden ** [[Polyphaga]]** Emery, 1886
******** Overfamilie ** «[[gnag- og maurbiller]]»**, **Cleroidea** Latreille, 1802
********* Familien Phloiophilidae Kiesenwetter, 1863   – ikke i Norge
********* Familien gnagbiller, Trogossitidae Latreille, 1802, skjoldgnagbiller, korkgnagbiller, smalgnagbiller)
********* Familien Chaetosomatidae Crowson, 1952  – ikke i Norge
********* Familien Metaxinidae Kolibač, 2004 – ikke i Norge
********* Familien Thanerocleridae Chapin, 1924 – ikke i Norge
********* Familien maurbiller, Cleridae Latreille, 1802, glansmaurbiller, maurbiller (Clerinae), skinkebiller)
********* Familien Acanthocnemidae Crowson, 1964 – ikke i Norge
********* Familien Phycosecidae Crowson, 1952 – ikke i Norge
********* Familien Prionoceridae Lacordaire, 1857 – ikke i Norge
********* Familien Mauroniscidae Majer, 1995- ikke i Norge
********* Familien Melyridae
********* Familien børstebiller (Dasytidae) Leach, 1815, klobørstebiller, børstebiller (Dasytinae), blærebiller)
********* Slekten †*[[Juraniscus]]* Kolibáč & Huang, 2019

## Eksterne lenker
*
Ermeholder

En **ermeholder** (også kalt **armstrikk**) er et smalt bånd av tøy, gjerne elastisk som bukseseler eller hosebånd, som brukes på skjorter for å holde mansjetten på plass. Ermeholdere festes rundt armen over albuen på skjorteermet og gjør at brukeren kan regulere lengden på ermet, og således holde mansjetten trukket tilbake, for å unngå at den blir skitten når man arbeider.

## Se også
* Hosebånd
* Sokkebånd
Pål Sundvor

**Pål Sundvor** (født 8. september 1920 i Fusa, død 1. november 1992) var en norsk forfatter og journalist.

Sundvor debuterte i 1947 med barneboken *Ola frå garden*, og i 1952 ga han ut sin første roman, *I morgon hender underet*. Senere ga han ut en rekke romaner, noveller, dikt, barnebøker og skuespill.

## Bibliografi (ikke komplett)
* *Ola frå garden* – barnebok (1947)
* *I morgon hender underet* – roman (1952)
* *Rugda trekker* – roman (1964)
* *Paradisporten* – roman (1968)
* *Den mørke plogen* – roman (1977)
* *Som nakne fjell* – roman (1981)
* *Blødande mørker* – roman (1985)

## Hørespill
* *Kryssande spor* (produsert 1971, reprise 1972)
* *Vigd til kampen* (produsert 1972, reprise 1973)
* *Fader Per* (Songspel til musikk av Kjell Sæverud) (produsert 1984, reprise 1979)
* *Høgbygget* (produsert 1974, reprise 1977)
* *Ingenmannsland* (produsert 1975, reprise 1978)
* *Skredenatt* (produsert 1988, reprise? 1988)
* *God morgen, Yshilet* (produsert 1992)

## Priser og utmerkelser
* Sunnmørsprisen 1960, for *Fangen er fri*
* Sokneprest Alfred Andersson-Ryssts fond 1972
* Gyldendals legat 1975
* Melsom-prisen 1978

## Referanser
Stern

***Stern*** er et tysk uketidsskrift som ble grunnlagt i 1948 av Henri Nannen. Det er ved siden av *[[Der Spiegel]]* et av de største aktualitetsmagasiner i Europa.

*Stern* er et illustrert tidsskrift som behandler politiske og andre samfunnstemaer, inneholder klassisk reportasje, nyttejournalistikk og stjerneportretter. Det legger mer vekt på fotografi enn klassiske nyhetsmagasiner. Historiene er samtidig lengre og i større grad skrevet i reportasjestil.

Tidsskriftet utgis av forlaget Gruner + Jahr i Hamburg, som eies av forlaget Bertelsmann. Det har et solgt ukentlig opplag på over en million eksemplarer og pr. 2006 gjennomsnittlig 7,84 millioner lesere ukentlig.

Politisk regnes tidsskriftet som liberalt og kritisk. Det gir imidlertid også plass til andre synspunkter.

## Sjefredaktører
* 1948-1980 Henri Nannen
* 1980-1983 Rolf Gillhausen, Peter Koch og Felix Schmidt
* 1983-1984 Rolf Gillhausen med Peter Scholl-Latour
* 1984-1986 Rolf Winter
* 1986-1989 Heiner Bremer, Michael Jürgs og Klaus Liedtke
* 1989-1990 Michael Jürgs med Herbert Riehl-Heyse
* 1990-1994 Rolf Schmidt-Holtz
* 1994-1998 Werner Funk
* 1999-1999 Michael Maier
* siden 1999 Thomas Osterkorn og Andreas Petzold

## Eksterne lenker
* stern.de
* stern.tv
Prater

**Prater**, eller **Wiener Prater**, er et stort offentlig parkområde i bydelen Leopoldstadt i Wien.

«Prater» er i dagligtale i Østerrike ofte ensbetydende med den mer kjente fornøyelsesparken Wurstelprater, som ligger helt vest i området og som utgjør bare en liten del av det seks kvadratkilometer store landskapet.

Navnet Prater er sannsynligvis avledet av *pratum* eller  *prado* (henholdsvis latin og spansk for *slette*).

## Eksterne lenker
*
Birka (kunst- og håndverkssenter)

**Birka AS** var en organisasjon som arbeidet for norsk kunst og håndverksnæring. Organisasjonen ble etablert i 2003, på initiativ fra arrangøren av Rennebumartnan. Birka holdt til på Berkåk i Rennebu kommune, men hadde hele Norge som virkeområde. Arbeidet var blant annet støttet av Kultur- og kirkedepartementet. Birka hadde tre ansatte.  

Noe av Birkas målsetting var å være et senter for kompetanseheving, utvikling og formidling av norsk kunst og håndverk. Formålet var kort sagt å være en støtte for næringsutøvende håndverkere innen tradisjonelle kunst- og håndverksteknikker, med produksjon i Norge, og med hovedvekt av norske råvarer. 

Organisasjonen ga håndverkerne hjelp til markedsføring, og arrangerte kurs i temaer som regnskap, økonomi og IKT. På organisasjonens nettside lå en oversikt over håndverkere i ulike kategorier fra hele landet.

Birka ble avviklet i 2016.

## Referanser


## Eksterne lenker
* Hjemmeside
* Opdalingen Birka blir nasjonalt senter (10. juni 2005)
* Adressa  Slik blir den rødgrønne kulturen (14. september 2005)
* Opdalingen Teigen ny Birka-leder (27. april 2006)
* Trøndelag Kulturnett Birka.no -nytt nasjonalt senter for kunst og håndverk (2006)
* Trøndelagsrådet Kunst og kultur som opplevelse: Husflids- og håndverkssenteret Birka (6. oktober 2006)
* Svalbardposten Valgt til månedens håndverker (2. januar 2007)
Roger Arve Vigulf

**Roger Arve Vigulf** (født 1964) er en norsk klarinettsolist og komponist.

## Virke
Roger Arve Vigulf har en bachelorgrad som klarinettist fra Østlandets musikkonservatorium, der han hadde professor Richard Kjelstrup som hovedlærer. Han har også studert kammermusikk hos Leif Jørgensen og hos Lee Morgan i København, med reisestipend fra Fond for utøvende kunstnere.

Vigulf har urfremført nærmere 100 verker, blant annet av Hegdal, Nordensten, Lønner, Lang, Martinaitis, Balakauskas og Hundsnes. Han har vært solist med flere norske og europeiske kammer- og symfoniorkestere.

Siden høsten 1996 har han også jobbet som komponist. Hans verker har vært fremført i Litauen (Lithuania National Philharmonic Hall), Norge (Gamle Logen), Nederland (Rotterdam musikkonservatorium), Los Angeles (Calstate University), Irland (Omagh) og England (Sheffield). Han har levert bestillingsverk til MISK (2013), Kattas Figurteater (2014), Disobedient International Chamber Music Festival (2005, 2006, 2012 og 2014), Kristiansund Sinfonietta (2012), Tyrunevu Festival (2013), Chordos Quartet (2013), Herrekvartett (2020), Forsvarets Stabsmusikkorps og Ensemble KammerKlang (2019, 2020 og 2022). 

Vigulf er musiker og styreleder i Ensemble KammerKlang. Han er også medlem i Giuffre Memorial TRIO, TRIO R3, Pentacornicus Blåsekvintett.

I 2006 ble Vigulf tildelt Vestfold fylkeskommunes kulturstipend. I 2014 mottok han  Norsk Komponistforenings Erkjennelsesstipend. Han har også mottatt Norsk Tonekunstnersamfunds reisestipend. 

I 2018 inngikk han forlagskontrakt som komponist med Norsk Musikkforlag A/S. I 2013 mottok han Statens arbeidsstipend for kunstnere. I 2020 mottok han støtte fra Det Norske Komponistfond, TONO samt stipend og støtte fra Fond for Lyd og Bilde.

## Utgivelser
* 2000: *Profiles No.42321*
* 2005: Pas de deux (Arvydas Malcys)
* 2007: Flucla (Lithuania Composers Society)
* 2010: Clamantis In Decerto (Arvydas Malcys)
* 2010: *Mythologie*
* 2013: *Clarinet Ultimatum MMSCD1213*

## Referanser

;
## Eksterne lenker
* 
* 
* Roger Arve Vigulfs verkliste  fra NB noter
Jesús Olmo Lozano

**Jesus Olmo Lozano** (født 24. januar 1985) er en fotballspiller som spiller for CF Reus Deportiu. Hans posisjon på banen er i midtforsvaret. 20. mai 2006 fikk han sin debut for Barcelonas A-lag, mot Athletic Bilbao, siden flere sentrale spillere var borte pga. VM i Tyskland. Han begynte spillerkarrieren sin i den lille klubben Penya Barcelonista Trinitat Vella, og trener og spiller vanligvis med Barcelona B.

## Referanser


## Eksterne lenker
*
Sålefjell

**Sålefjell** er navnet på de to høyeste fjelltoppene på øyen Karmøy i Rogaland fylke. Den sørligste toppen, Søre Sålefjell, har en høyde på 132 meter over havet og er det høyeste punktet på øyen. Omtrent 1,5 kilometer lenger nord ligger Nordre Sålefjell, som har en høyde på 119 meter over havet.

Det høyeste fjellet i Karmøy kommune ligger imidlertid på fastlandssiden. Dette er Dyrafjellet, som har en høyde på 171,5 meter over havet og utgjør kommunens høyeste punkt.

## Referanser
Medfødte misdannelser

**Medfødt** (lat. *congenit*) brukes for å omtale sykdom som er til stede ved fødselen. Det kan enten være snakk om arvelig (genetisk) sykdom eller noe som har oppstått under svangerskapet (f.eks. ved infeksjoner eller dårlig ernæringstilstad hos mor).

Eksempler:
*Arvelige tilstander
**Downs syndrom
**Duchennes muskeldystrofi
**Limb-girdle
*Tilstander erhvervet under svangerskapet:
**Grå stær
**Klamydia og gonoré
**Syfilis

## Eksterne lenker
*
Wu

**WU**, **Wu**, **wU** og **wu** kan bety:

## WU
* WU er ticker-symbolet for pengeoverføringsfirmaet Western Union på NYSE

## Wu

* Wu (navn) (吳), et vanlig etternavn i Kina
* Wu (stat), en tidligere stat i Kina, i vår- og høstannalenes tid
* Østre Wu, en tidligere stat i Kina, i de tre rikers tid
* Wu (De ti kongedømmer), en tidligere stat i Kina, i de fem dynastiers og ti kongedømmers tid
* Wu (region), en region i Kina , 
* Wu, et alternativt navn på byen Suzhou i Kina,
* Wu (språk), et språk/en dialekt i Kina,

## wU

## wu
Superellipse

En **superellipse** er en matematisk kurve som kan oppfattes som en mellomting mellom en ellipse og et rektangel. En superellipse kan i et kartesisk koordinatsystem beskrives som mengden av punkter (*x*, *y*) som oppfyller ligningen

:\left|\frac{x}{a}\right|^n\! + \left|\frac{y}{b}\right|^n\! = 1 

hvor *n*, *a* og *b* er reelle tall > 0.

*a* og *b* er figurens halvakser. Formelen er en generalisering av formelen for en ellipse hvor *n* = 2. For n større enn 2 fås en **superellipse**, og for n mellom 0 og 2 fås en **subellipse**.

Kurvene ble først beskrevet av den franske fysiker og matematiker Gabriel Lamé (1795&ndash;1870), men de ble gjort kjent og navngitt *superellipse* av Piet Hein.

## Praktisk bruk
Byplanleggere i Stockholm hadde problemer med et rektangulært torg i byen, *[[Sergels torg]]*. Ønsket var en bløt og smidig kurve som kunne bryte opp det firkantede inntrykket, uten å ende i sirkler. Piet Hein løste problemet ved å legge inn en superellipse med *n* = 2,5. Piet Hein brukte også superellipsen i arkitektur og møbeldesign.

En bordplate med superelliptisk form gir noe bedre albuerom og rommer litt mer enn en elliptisk bordplate gjør. 

Selskabet for Oslo Byes Vel valgte en superelliptisk form på sine blå skilt som er satt opp siden 1987. 

Piet Hein oppfant også det såkalte **superegg** som er en tredimensjonal **superellipsoide** (en superellipse med *n* = 2,5, *a* = 4 og *b* = 3 rotert omkring x-aksen):

:
\left|\, \sqrt{\frac{x^2+y^2}{3^2}} \,\right|^{2{,}5} + \; \left|\, \frac{z}{4} \,\right|^{2{,}5} = 1


Superegget kan i motsetning til en alminnelig ellipsoide stå oppreist på en flat overflate fordi krumningsradiene i toppunktet er uendelig. Det vil si, superellipsoidener er flat på enden og om den bringes litt ut av vertikal posisjon vil den svinge tilbake til vertikal orientering. Dette i motsetning til en ellipsoide som er i labil likevekt på enden, men som straks vil falle til en stabil tilstand på siden ved den minste forstyrrelse,

## Referanser


## Eksterne lenker
* Matematikksider om Heins superellipse
* Eksempler på superellipser 
* Tegn din egen superellipse, beregn omkrets og areal – skriv ut mal 
* Tegn din egen superellipse med Java
Haugjegla fyr

**Haugjegla fyr** ligger nord for Veiholmen i Smøla kommune på Nordmøre. Fyret er det nordligste byggverket i Møre og Romsdal fylke. Fyret er ikke landfast og det kreves båt for å komme dit.

Haugjegla er et ledfyr og det skal  sammen med Sletringen fyr lose de som ferdes på sjøen trygt inn Ramsøyfjorden mot Trondheim, eller  sammen med Skalmen fyr og Grip fyr lose videre vestover mot Kristiansund og Hustadvika. 

Det 28 meter høye fyret ble tatt i bruk i 1922 og var bemannet helt til det ble automatisert i 1988. Lyset fra Haugjegla når 15,3 nautiske mil ut i havet under optimale forhold.

Fyrstasjonen består i tillegg av selve fyret kun av et naust. Fyrvokterne bodde i fyrtårnet, ettersom den værharde plasseringen gjør andre bygg nær sagt umulig.

Kystverket pusset opp fyret utvendig sommeren og høsten 2006. Haugjegla fyr kan leies for overnatting.

Haugjegla fyr fredet etter lov om kulturminner.

;Fra byggingen av fyret

File:Haugjegla, Smøla - S-1602U2 095.jpg|Bygginen av forskalingen til tårnets sokkel.
Fil:Haugjegla, Smøla - S-1602U2 093.jpg|Montering av stålplatene i tårnet.
Fil:Haugjegla, Smøla - S-1602U2 092.jpg|Fyrstasjonen nesten helt ferdig.
Fil:Haugjegla, Smøla - S-1602U2 094.jpg|Ferdigstilt fyr, legg merke til splittflaget.


## Eksterne lenker
* fyr.no
*
Rune Edvardsen

**Rune Edvardsen** (født 1962) er daglig leder i Troens Bevis. Han er sønn av grunnleggeren Aril Edvardsen. 

Rune Edvardsen er en aktiv predikant og musiker. Han har holdt konserter og preket både i Kongo og India. Fra januar 2007 overtok han ansvaret for driften av Troens Bevis etter sin far. Han begynte i organisasjonen som vanlig medarbeider, men ble etterhvert avdelingssjef, personalsjef og til daglig leder.

Før han begynte i organisasjonen, var han sveiser og mekaniker. Han er gift med Sølvi Edvardsen. De har tre barn.

## Referanser


## Eksterne lenker
*  Omtale i ''Dagen'' om Rune Edvardsens biografi ''Kallet er her''.
Protocucujidae

* *[[Ericmodes]]*

**Protocucujidae** er en artsfattig familie av biller som bare er kjent fra Australia og Chile. Det er bare kjent én slekt, *Ericmodes* (=*Protocucujus*). Disse billene er regnet som de mest primitive innen gruppen Cucujoidea.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien Protocucujidae
****** Slekten *Ericmodes* Reitter, 1878 (= *Protocucujus* Crowson, 1954)
******* *Ericmodes australis* Grouvelle, 1893 – Australia
******* *Ericmodes costatus* Slipinski, 1998 – Australia
******* *Ericmodes fuscitarsis* Reitter, 1878 – Chile
******* *Ericmodes lawrencei* Slipinski, 1998 – Australia
******* *Ericmodes nigris* Slipinski, 1998 – Chile
******* *Ericmodes silvaticus* (Philippi, 1864) – Chile
******* *Ericmodes synchitoides* Reitter, 1878 – Australia
******* *Ericmodes tarsalis* Slipinski, 1998 – Chile

## Kilder
Slipinski, S.A. 1998. Revision and phylogeny of Protocucujidae (Coleoptera, Cucujoidea). *Annales Zoologici (Warszawa)* 48: 273-296.

## Eksterne lenker
*
Gaute Solås

**Gaute Solås** (født  8. juni 1973 på Lillehammer) er en norsk musiker (saksofon), komponist, gründer og forretningsutvikler, utdannet i New York med virke i USA (1995-2005, 2011- ) og i Norge (2005–2011).

I perioden 1995-1999 studerte Solås komposisjon ved The Eastman School of Music, samt The Steinhardt School ved New York University.

I perioden 1998-2005 etablerte han SOLAAS LLC i New York City, et tidlig konsultasjonshus for IP-telefoni, som senere ble fusjonert med Advanced Digital Networks (grunnlagt av IntelliSpace gründer Marc Josephson), senere omdannet til Packetalk LLC. Packetalk spesialiserer seg idag på leveranse av digitale kommunikasjonssystemer til føderale tjenestebyrå i USA. Solås trakk seg ut som partner i Packetalk vinteren 2005 da han returnerte til Norge. Solås fungerte deretter som orkestersjef og senere direktør for Det Norske Blåseensemble, med base i Halden, fra 2005-2011. Solås har vunnet en rekke priser og utmerkelser som komponist og musiker, og ble i 1998 tildelt "The Jack Kreiselman Award" for musikk komposisjon ved The Steinhardt School, NYU.

## Eksterne lenker
* Utfyllende omtale fra Norsk Musikkinformasjon
DølaJazz

**Dølajazz** er en jazzfestival som holdes på Lillehammer i oktober hvert år. Festivalen ble etablert i 1977, og den første festivalen ble arrangert i 1978. Allerede etter det første året var festivlaen den fjerde norske jazzfestival etter Moldejazz, Kongsberg Jazzfestival og Vossajazz. Initiativtakere var Kyrre Rosenvinge og Roger Ryberg. DølaJazz har hatt hovedfokus på talentutvikling og det beste av norsk jazz. Den innstiftet Norsk Jazzstipend i samarbeid med Norsk Jazzforbund og Foreningen Norske Jazzmusikere. Festivalen fremfører et årlig bestillingsverk, som nå er døpt Homecoming. Tidligere bestillingsverk har vært bl.a.:

*Arild Andersen Fra Vinterdikt til eventyr, minnekonsert for Radka Toneff (1984)
*Bjørn M. Kjærnes/Anne Karin Elstad sitt fredsbudskap (1986)
*Morten Halle (1996)
*Gaute Solås' «Sound of youth» (1998)
*Stian Carstensen (1999)
*Ståle Storløkken med improvisert kirkemusikk (2000)
Andre komponister av bestillingsverk: Frode Thingnæs, Øivind Pedersen, Helge Hurum, John Surman, Torgrim Sollid/Morten Lassem, Øystein Skar mfl

I 2011 var Carol og Thor Kvande vertskap for Homecoming.

Siden 2001 har prosjektet «Jazz Incubator» vært fast, i samarbeid med Høgskolen i Lillehammer og diverse musikkonservatorier i Skandinavia, med det mål å presentere nordiske jazztalenter og å gi opplæring i kulturproduksjon. De siste årene er det etablert en europeisk jazzincubator.

## Eksterne lenker
* dolajazz.no
Pokémon Stadium

***Pokémon Stadium*** er et videospill til Nintendo 64 utgitt av Nintendo i 2000. Spillet går ut på å utkjempe Pokémon-kamper. Det finnes også ni forskjellige minispill.

## Handling
I motsetning til enkelte andre Game Boy-spill følger ikke *Pokémon Stadium* noen vanlige historie, eller en vel-definert verden. I stedet skal spilleren slåss i en rekke kamper ved en stadion, i en turnering bestående av til sammen 80 kamper - samt et Gym Leader Castle, hvor spilleren må kjempe mot 8 Kanto Gym Leaders. Når alle disse omgangene er vunnet, og Gym Leader Castle er gjennomført, blir en rekke andre kamper låst opp - med høyere vanskelighetsgrad.

I stadion-modus blir spilleren utfordret til å vinne trofe ved å vinne Pika Cup, Petit Cup, Poké Cup og Prime Cup, men forskjellige stadium har deres eget regelverk og begrensninger. I Gym Leader Castle blir spilleren utfordret av de åtte Kanto Gym Leaders fra Game Boy-spillene - etterfulgt av Elite Four, og til slutt Champion. Men spilleren kan bare velge et lag på seks Pokémon.

## Eksterne lenker
* 
* ''Pokémon Stadium'' på Nintendo.com
Operasjon Polar Bear VI

**Operasjon Polar Bear VI** var en antisabotasjeplan som ble lagt for norske havner i siste fase av andre verdenskrig.

## Bakgrunn
I den siste fasen av andre verdenskrig begynte tyskerne å trekke seg tilbake. En del av prosessen var bruk av den brente jords taktikk for å hindre de fremrykkende styrker. Dette ble observert av de allierte i Frankrike der ødeleggelsen gikk spesielt ut over havnene, som allerede i 1943 var forberedt for destruering.
De allierte i London kjente til at lignende planer ville bli igangsatt i Norge ved en eventuell invasjon. Dersom tyskerne ikke overgav seg ville fungerende havner lettet et alliert angrep på Norge.

## Planen
Det ble utarbeidet en antisabotasjeplan, kalt operasjon «Polar Bear», for de viktigste norske havnene. Planene inkluderte tiltak for å forhindre at tyskerne blokkerte havnene ved en eventuell invasjon. Tjue offiserer fra sjøforsvaret ble plukket ut og ble trent for å utføre operasjonen.

## Slepebåtaksjonen

Havnene i Østfold fikk kodenavnet «VI East» og omfattet havnene Moss og Fredrikstad. Disse havnene ligger lengst sørøst i Norge og nærmest det nøytrale Sverige. Marinen avgav personell og fenrik Inge Steensland, 21 år gammel fra Stavanger, ble satt på oppdraget. Han samarbeidet med Milorg/Distrikt 11 som støttet operasjonen.

Med støtte fra Milorg planla og kapret marinen elleve slepebåter i Fredrikstad og et bergingsskip i Moss. Båtene ble ført til Strömstad uten at et eneste skudd ble avfyrt.

Den 19. april ble dampskipene «Activ» og «Denofa 3» kapret i Fredrikstad.

## Referanser





## Kilder
*Oslofjord HV-distrikt, Petter Ringen Johannessen, *Operasjon Polar Bear 6 East, Slepebåtaksjonen i Østfold 1945* , Orion forlag AS, Oslo 2004. ISBN 82-458-0661-7
*Erik Gjems-Onstad, *Krigskorset og St. Olavsmedaljen med ekegren* , Grøndahl og Dreyers Forlag AS, Oslo 1995. ISBN 82-504-2190-6
Jazzpunkensemblet

**Jazzpunkensemblet** (etablert 1983) er et norsk jazzorkester kjent for en duellerende stil mellom to rytmeseksjoner.  Besetningen  ledes av de sentrale
Jon Eberson gitar og Nils Petter Molvær trompet.  I tillegg kommer to rytmeseksjoner bygget opp av  Torbjørn Sunde trombone, Erik Balke/Tore Brunborg/Morten Halle saksofon, Pål Thowsen/Bjørn Jenssen/Paolo Vinaccia trommer, Christian Wallumrød/Bugge Wesseltoft piano, samt Bjørn Kjellemyr/Tom Erik Antonsen bass.
De ga ut *Live at [[Rockefeller Music Hall|Rockefeller]]* (Odin Records, 1991) og *Thirteen rounds* (Curling Legs, 1998), med materiale skrevet av orkesterets Jon Eberson.

## Eksterne lenker
*
Kapers

**Kapers** (Capparis spinosa L.) er en toårig busk med avrundede, ganske tykke blader og store blekrosa blomster. Busken er viltvoksende i landene omkring Middelhavet, der den trives på murer og i kystnære urer. Planten er mest kjent for spiselig knopp og frukt.

**Kapers** er også de syltede blomsterknoppene fra kapersbusken. De uåpnede knoppene blir lagt i en lake av vineddik og brukes som smakstilsetning i mange matretter og til smørbrød. Det er de minste knoppene som har den mest utpregede delikate smaken.

I 2005 var Marokko, Spania og Frankrike de tre største eksportlandene for kapers.

## Eksterne lenker
*
Amara Diané

**Amara Diané** (født 19. august 1982 i Abidjan) er en tidligere fotballspiller som blant annet spilte for den franske klubben Paris Saint-Germain og Elfenbenskystens landslag.

## Referanser


## Eksterne lenker
*
Ove Lind

**Ove Lind** (født 29. juni 1926, død 16. april 1991) var en svensk jazzmusiker (klarinett), arrangør, komponist og orkesterleder.  
Lind spilte i orkestre ledet av Simon Brehm, Charlie Norman, Thore Swanerud, før han startet eget orkester med Gunnar Almstedt (1954), der norske Bjarne Nerem medvirket. Hans stil var preget av swing, spesielt Artie Shaw og Benny Goodman.

Hans egen «O. L. kvartett»  (1963–) var meget kjent, med Lars Erstrand vibrafon, tilsatt Ulf Johansson-Werre/Björn Sjödin, tidvis Rolf Larsson/Sven Sjöberg.  Etter Linds bortgang (1991) ble den videreført som «Swedish Swing Society» med Antti Sarpila på klarinett.

Lind ga ut flere plater med svenske jazzmusikere såvel som internasjonale, herunder Bob Wilber og de norske Egil Johansen og Nerem (1970). Han arrangerte for plateselskapet Metronome, samt skrev filmmusikk (*Nattens ljus*, 1957).  En minneutgivelse *Moments like this* (1991) med opptak fra Kungliga Musikhögskolan utkom posthumt.  Lars Erstrand forestod utgivelsen *Melodians – Swing In All Keys* (Phonastic, 2001) som også æret Lind.

## Referanser
Djevelen og frøken Prym

***Djevelen og frøken Prym*** (originaltittel: ***O Demônio e a Srta. Prym***) er en roman fra 2000 skrevet av Paulo Coelho. Boken utgjør siste del av Coelhos trilogi om kjærligheten, døden og makten; de to første bøkene i trilogien er *[[Ved elven Piedra jeg satt og gråt (roman)|Ved elven Piedra jeg satt og gråt]]* og *[[Veronika må dø (roman)|Veronika må dø]]*.

Handlingen har mange fellestrekk med handlingen i Coelhos bestselger *[[Alkymisten]]* fra 1988. Hovedbudskapet i begge bøkene er at man må følge sine drømmer.

Den norske utgaven kom i 2002 på Bazar Forlag.

## Handling
En fremmed hjemsøkt av en vanskelig fortid ankommer den lille landsbyen Viscos. Han har med seg ti gullbarrer; dessuten følges han av en skygge som en gammel kone gjenkjenner som djevelen selv. Det har blitt spådd at djevelen vil komme til Viscos og føre landsbyen i undergangen. Den fremmede blir tatt godt i mot i Viscos; særlig får han kontakt med den yngste av landsbybeboerne, Chantal Prym, en ung kvinne som mer enn noe ønsker å finne lykken. Den fremmede ønsker mest av alt å finne svaret på spørsmålet «Er menneskene dypest sett gode eller onde?» I løpet av en uke utløser dette spørsmålet et drama som setter menneskeligheten på en skremmende prøve.

## Referanser
Rødbete

**Rødbete** (*Beta vulgaris* ssp. *vulgaris* v. *conditiva* (v. *rubra*)) er en toårig plante i beteslekta. Rødbete (gjennom stamformen *strandbete*), som opprinnelig stammer fra kyststrøkene i Sør- og Vest-Europa, har trolig vært dyrket i over 3&nbsp;000 år, men den omtales i skriftlige kilder for omkring år 200 e.Kr. Planten kom trolig til Norden på 1400- eller 1600-tallet. 

Rødbete er lettdyrket og hardfør og kan under gunstige betingelser dyrkes langt mot nord. Den har høyt innhold av rødfiolette fargestoffer. Fargemengden er typeavhengig, men blir mer intens jo kjøligere klimaet er. Det tar omkring tre måneder fra såing til høsting.

Både blader og rotfruktene har blitt brukt som grønnsak og medisin. I Norden blir rotfrukten vanligvis spist i syltet form eller som nykokt grønnsak. Den er rik på folsyre og inneholder mye mineraler, spesielt jern, kalsium, magnesium og kalium.

Rødbetefargen har som tilsetningsstoff E-nummer E162.

## Se også
* Sukkerbete
* Bladbete

## Referanser


## Eksterne lenker
*
Kopinor

**Kopinor** er en norsk organisasjon for skribenter, utgivere og andre rettighetshavere til tekster, illustrasjoner og annet stoff som har blitt utgitt i forskjellige publikasjoner. Kopinor ble stiftet i 1980.

Kopinors hovedaktivitet består i å inngå og holde ved like avtaler med alle typer virksomheter i Norge om fotokopiering og lignende eksemplarfremstilling av opphavsrettslig beskyttet materiale. Kopinor krever inn vederlag for kopiering fra bøker, aviser, tidsskrift, noter og lignende og fordeler vederlaget til rettighetshaverne. Kopinors avtaler dekker blant annet grunnskole, videregående skole og høyere utdanning, statlig, fylkeskommunal og kommunal administrasjon, samt en rekke virksomheter innen industri, finans, advokater, revisjon med mer. 

## Medlemsorganisasjoner
Kopinor omfatter 23 medlemsorganisasjoner i Norge og ivaretar også rettighetene til utenlandske rettighetshavere.

* Den Norske Fagpresses Forening
* Den norske Forfatterforening
* Den norske Forleggerforening
* Forfatterforbundet
* Forbundet Frie Fotografer
* Grafill
* Mediebedriftenes Landsforening
* NOPA Norsk forening for komponister og tekstforfattere
* Norges Fotografforbund
* Norsk faglitterær forfatter- og oversetterforening
* Norsk Journalistlag
* Norsk Komponistforening
* Norsk kritikerlag
* Musikkforleggerne
* Norsk Oversetterforening
* Norsk Redaktørforening
* Norsk Revyforfatterforening
* Norsk Tidsskriftforening
* Norske Barne- og Ungdomsbokforfattere
* Norske Billedkunstnere
* Norske Dramatikeres Forbund
* Norske Kunsthåndverkere
* Ny Musikks Komponistgruppe

## Se også
*Opphavsrett
*Avtalelisens
*TONO
*Pensumtjeneste

## Referanser


## Eksterne lenker
* 
*
Rafael Paasio

**Rafael Paasio** (født 6. juni 1903 i Uskela, død 17. mars 1980 i Åbo) var en finsk politiker. Han representerte Finlands sosialdemokratiske parti. Paasio var statsminister i to perioder, 1966&ndash;1968 og februar&ndash;september 1972. 

Sønnen Pertti Paasio har også vært aktiv politiker for samme parti, blant annet som riksdagsrepresentant og utenriksminister. 

## Referanser


## Eksterne lenker
* 
*
Syril Idrettslag

**Syril Idrettslag** er idrettslaget i Leikanger kommune. Idrettslaget ble etablert i 1906 under navnet Leikanger Skilag. Da flere idretter kom til endret laget navn til Systrond Idrettslag (Systrond IL), senere forkortet til Syril. Syril har tilbud innenfor fotball, friidrett og ski. Idrettslaget driver et eget skitrekk på Kleppa i Leikanger.

Siden 1993 har laget blant annet arrangert «Kjeringi Open» som er et «fjord-til-fjell»-arrangement i fire etapper: telemark, langrenn, løping og sykling. Arrangementet samler opptil 800 deltakare.

## Håndball
Klubbens håndballag for kvinner spiller i 4. divisjon sesongen 2019/2020

## Eksterne lenker
* 
* Kjeringi Open
Northrop T-38 Talon

**Northrop T-38 Talon** er et to-motors, to-seters, supersonisk treningsfly produsert av det amerikanske selskapet Northrop Corporation. Flyet ble utviklet på 1950-tallet og fløy første gang 10. mars 1959. Det er fremdeles i bruk av blant annet USAF, samt det portugisiske, tyrkiske og taiwanske flyvåpenet. I tillegg brukes flyet av NASA og Boeing som følgefly. Flyet er også i bruk av det tyske Luftwaffe. Alle Tyske fly er stasjonert på Sheppard AFB, Texas, USA

T-38 Talon dannet grunnlaget for jagerflyet Northrop F-5 Freedom Fighter, som fløy få måneder etter T-38. F-5 ble faset ut på i de fleste land slutten av 1990-tallet, men Talon er fortsatt i bruk som skole- og opplæringsfly.

## Spesifikasjoner (T-38C)

## Referanser


## Eksterne lenker
* Northrop T-38 Talon
From Russia with Love (film)

***From Russia with Love*** er den andre offisielle James Bond-filmen produsert av EON Productions. Filmen ble laget i 1963 og er basert på Ian Flemings sjette roman om James Bond med samme navn. Filmen er den andre med Sean Connery i hovedrollen. Produsentene Broccoli og Saltzman hadde et budsjett på  USD, dobbelt så mye som i *Dr. No*.

## Bakgrunn
Valget på å gjøre *From Russia With Love* som den andre James Bond-filmen falt pga. President Kennedy hadde angitt From Russia with Love som en av sine topp ti favorittbøker. Produsentene Broccoli og Saltzman bestemte seg for dette. Ian Flemings roman var en thriller som omhandlet den kalde krigen, men produsentene endret organisasjonen SMERSJ til den fiktive SPECTRE, for å ikke gjøre det intense forholdet til Soviet enda verre. Filmen var den første til å inneha en scene før tittelsekvensen, og begynte også tradisjonen med å la en kjent sanger synge til filmen.

## Handlingsreferat

Filmen er en av de få som nesten følger Flemings roman til punkt og prikke. Organisasjonen SMERSJ fikk nytt navn: SPECTRE, og i tillegg ble navnet på avkoderen «Spector» byttet til «Lektor» for ikke å blande den og SPECTRE. I filmen refereres det også til den avdøde dr No, hovedskurken i den foregående filmen.

James Bond blir sendt til Istanbul, Tyrkia, hvor hans oppdrag er å skaffe den russiske Lektor-avkoderen via en avhoppet russisk agent, korporal Tatiana Romanova. Russerne på sin side er ikke klar over at dette er en plan fra SPECTRE, ment til å lure Bond i en felle.

## Skuespillere

* Sean Connery som James Bond, MI6-agent 007.
* Daniela Bianchi som Tatiana Romanova, som har ett romantisk forhold til James Bond.
* Pedro Armendáriz som Ali Kerim Bey. Sjef for en lokal MI6-stasjon i Istanbul.
* Lotte Lenya som Rosa Klebb. En tidligere SMERSH-oberst, som deretter begynte å arbeide for SPECTRE.
* Robert Shaw som Donald "Red" Grant. En leiemorder fra SPECTRE, og fienden til James Bond.
* Bernard Lee som M - øverste sjef for britisk etterretning. 
* Eunice Gayson som Sylvia Trench. Kjæresten til James Bond.
* Walter Gotell som Morzeny. Håndlanger for SPECTRE, som trener personell ved SPECTRE Island. 
* Francis de Wolff som Vavra. Arbeider for Kerim Bey.
* George Pastell som tog-konduktør for Orientekspressen
* Nadja Regin som kjæresten til Kerim Bey.
* Lois Maxwell som Miss Moneypenny. Sekretær for M
* Vladek Sheybal som Kronsteen. En tidligere Stormester i sjakk fra det tidligere Tsjekkoslovakia, og en SPECTRE-agent.
* Anthony Dawson som Ernst Stavro Blofeld. Øverste leder for SPECTRE og James Bond's nemesis.
* Fred Haggerty som Krilencu. En leiemorder fra Bulgaria som opererer på Balkan.
* Desmond Llewelyn som Major Boothroyd. Medlem av MI6 som utstyrer James Bond med mange av hans våpen og tekniske verktøy.

## Eksterne lenker
*
Slimsoppbiller

* *[[Aspidiphorus]]*
* *[[Sphindus]]*

**Slimsoppbiller** (Sphindidae, også ofte kalt Aspidiphoridae) er en familie av små biller som lever i slimsopper (Myxomycetes). Per 2002 var det beskrevet 58 arter, men en gjennomgang av museumsmateriale dette året viste at det der fantes minst 100 ubeskrevne arter i tillegg. To arter er kjent fra Norge.

## Utseende
Små biller (de nålevende artene er 1,5 – 3,5&nbsp;mm lange, men en art som er kjent fra ravfossiler er bare 0,6&nbsp;mm), sylindriske (*Sphindus*) til nærmest kulerunde (*Aspidiphorus*). **Hodet** er kort og bredt med små, runde, utstående fasettøyne. Det er en tydelig tverr-renne (frontoclypealsutur) mellom pannen (frons) og snuten (clypeus). Antennene består av 10 ledd. Det innerste leddet er tykt og krumt, og de tre ytterste danner en kraftig, avlang kølle. **Brystskjoldet** (pronotum) er bredere enn langt, med kraftig mikroskulptur. Hos slekten *Sphindus* er både brystskjold og dekkvinger dekket av korte, kraftige, oppstående hår, mens det hos slekten *Aspidiphorus* bare finnes noen sparsomme, fine hår på dekkvingene. **Dekkvingene** har tydelige punktrekker. De er temmelig matte hos *Sphindus*, glatte og glinsende hos *Aspidiphorus*. **Beina** er ganske korte, med noe fortykkede lår og krumme legger. Føttene er fire- eller fem-leddete.

## Levevis
Billene i denne familien synes å være spesialisert på å leve i eller på slimsopper, som gjerne vokser på trær. På grunn av skjult levevis og liten størrelse er det ikke ofte man treffer på dem.

## Systematisk inndeling

* Ordenen biller, Coleoptera
** Underordenen Polyphaga
*** Gruppen (infraorden) Cucujiformia
**** Overfamilien glans- og flatbiller, Cucujoidea
***** Familien **slimsoppbiller, Sphindidae** (=Aspidiphoridae)
****** Underfamilie †Libanopsinae
******* Slekten †*[[Libanopsis]]* Kirejtshuk, 2015
****** Underfamilien Odontosphindinae - bare én slekt:
******* Slekten *[[Odontosphindus]]* LeConte, 1878
****** Underfamilien Protosphindinae 
******* Slekten †*[[Burmops]]* Kirejtshuk, Willig & Chetverikov, 2019
******* Slekten *[[Protosphindus]]* Sen Gupta & Crowson, 1979
****** Underfamilien smalslimsoppbiller (Sphindinae)
******* Slekten *[[Aspidiphorus]]* Ziegler, 1821
******** *[[Aspidiphorus orbiculatus]]* (Gyllenhal, 1808)  – i Norge
******* Slekten *[[Carinisphindus]]* McHugh, 1990
******* Slekten *[[Eurysphindus]]* LeConte, 1878
******* Slekten *[[Genisphindus]]* McHugh, 1993
******* Slekten *[[Notosphindus]]* McHugh & Wheeler, 1991
******* Slekten *[[Sphindus]]* Dejean, 1821
******** *[[Sphindus dubius]]* (Gyllenhal, 1808)  – i Norge
****** Underfamilien Sphindiphorinae - bare én slekt:
******* Slekten *[[Sphindiphorus]]* Sen Gupta & Crowson, 1979
****** Slekten †*[[Trematosphindus]]* Li, Tihelka, Liu, Huang & Cai, 2021

## Referanser




## Eksterne lenker
* 
* *Aspidiphorus* sp., fra Atlas of the family Sphindidae of Russia: http://www.zin.ru/Animalia/Coleoptera/images/asp_spkm.jpg
* *Sphindus* sp.: http://bugguide.net/node/view/58137
Alexander Wolf

**Alexander Wolf** (født 21. desember 1978 i Schmalkalden i Thüringen) er en tysk tidligere skiskytter.

Wolf debuterte i verdenscupen i sesongen 1999/2000 i Holmenkollen. Tre år senere tok han sin første individuelle seier i Lahtis. Han har tre individuelle rennseire i verdenscupen.

Under VM 2008 tok han bronse på jaktstarten.

## Referanser


## Eksterne lenker
* 
*
David Walliams

**David Edward Walliams** (født 20. august 1971) er en britisk forfatter, komiker og TV-programleder kjent som en av to hovedskuespillere i tv-serien *[[Little Britain]]*. Walliams har i samarbeid med Matt Lucas skapt serien, og i den spiller han mange roller, som for eksempel Ray McConey og den britiske statsministerens sekretær/hjelper, Sebastian og Carol Beer. I 2010 og 2011 spilte Walliams igjen med Lucas i BBC serien *Fly med oss!*.  

Walliams har gitt ut flere barnebøker.

I 2017 ble Walliams utnevnt til medlem (MBE) av Order of the British Empire.

## Bibliografi
### Barnebøker
* *The Boy in the Dress* (2008) - Utgitt på norsk som *Gutten i kjolen* (2016)
* *Mr Stink* (2009)
* *Billionaire Boy* (2010) - Utgitt på norsk som *Den rikeste gutten i verden* (2012)
* *Gangsta Granny* (2011) - Utgitt på norsk som *Gangster-bestemor* (2013)
* *The Slightly Annoying Elephant* (2013) - Utgitt på norsk som *En ganske irriterende elefant* (2014)
* *Ratburger* (2012) - Utgitt på norsk som *Rotteburger* (2014)
* *Demon Dentist* (2013) - Utgitt på norsk som *Demontannlegen* (2015)
* *The First Hippo on the Moon* (2014) - Utgitt på norsk som *Den første flodhesten på månen : basert på en sann historie* (2015)
* *Awful Auntie* (2014) - Utgitt på norsk som *Tante Grusom* (2016)
* *The bear who went boo!* (2015) - *Isbjørnen som sa bø!* (2016)
* *Grandpa's Great Escape* (2015) - Utgitt på norsk som *Bestefar på rømmen* (2017)
* *The World's Worst Children* (2016) - Utgitt på norsk som *Verdens verste barn* (2017)
* *The Midnight Gang* (2016) - Utgitt på norsk som *Midnattsgjengen* (2018)
* *There's a snake in my school* (2016) - Utgitt på norsk som *En slange på skolen!* (2017)
* *The World's Worst Children 2* (2017) - Utgitt på norsk som *Verdens verste barn* (2018)
* *Bad Dad* (2017)
* *The World's Worst Children 3* (2010)
* *The Ice Monster* (2018)
* *Boogie Bear* (2018)
* *Geronimo* (2018)
## Referanser


## Eksterne lenker
* David Walliams på Aschehougs hjemmeside 
*
Oz Fox

**Oz Fox** (født **Richard Alfonso Martinez**; 1961) er en amerikansk musiker. Han er gitarist i det kristne heavy metal-bandet Stryper fra 1980-årene. 

Oz Fox har også spilt i Rags to Riches og Sin Dizzy, og ble medlem av bandet Bloodgood. Han bruker en svart- og gul-stripete Jackson Soloist Custom gitar.

## Eksterne lenker
* 
*
Timothy Gaines

**Timothy Gaines** (født 15. september 1962 i Portland, Oregon) var tidligere medlem av det kristne metalbandet Stryper. Han var bandets første bassist og ble med i bandet i 1983 og tilførte raskt kvalitet til lydbildet med sitt spill på bassgitar, sin bakgrunnsvokal, og sitt spill på keyboard. 

Han deltok på platene *[[The Yellow and Black Attack]]* i 1984 og *[[Soldiers Under Command]]* i 1985. Men siden forlot han Stryper og deltok på en rekke andre prosjekter. I 1996 begynte han å samarbeide med Irene Kelly sine produksjoner. Han er nå gift med henne og bor i Tennessee. Selv om han hadde en vellykket reunion med Stryper i 2003, ble de enige om å fortsette hver for seg uten å etablere et fast samarbeid igjen.

## Eksterne lenker
*
Vladimir Brejtsjev

**Vladimir Brejtsjev** (bulgarsk: Владимир Брейчев; født 16. desember 1958 i Samokov) er en bulgarsk tidligere skihopper. Han deltok internasjonalt (hoppuka og verdenscupen) mellom 1977 og 1992.

Brejtsjev debuterte i hoppuka med 40. plass i Oberstdorf 30. desember 1977. Hans beste plassering i hoppuka og verdenscupen var 7. plass i storbakken i Planica i 1990. Sammenlagt i verdenscupen var hans beste sesong 34. plass i 1989/90-sesongen. Samme sesong oppnådde han sin beste sammenlagtplassering i hoppuka med 25. plass.

Han deltok i VM i 1978, 1985, 1987, 1989 og 1991. Hans beste individuelle plassering i VM var 28. plass i normalbakke i Seefeld i 1985. Bulgaria med Brejtsjev på laget ble sist av 17 lag i lagkonkurransen i Oberstdorf i 1987. Han var med i OL i 1984, 1988 og 1992. Hans beste resultat i OL var 19. plass i normalbakken i Sarajevo i 1984.

## Referanser


## Kilder
* 
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
The Knife

**The Knife** er en svensk duo som lager elektronisk musikk. Bandet består av søsknene Olof Dreijer og Karin Dreijer Andersson, som også eier sitt eget plateselskap. Ved siden av The Knife har hver av dem holdt på med egne soloprosjekter; Karin under aliaset *[[Fever Ray]]*, og Olof med scenenavnet *[[Oni Ayhun]]*. Karin Dreijer Andersson er særlig kjent i Norge for å ha bidratt med vokal på tre kjente Röyksopp-låter, «What Else Is There?», «This Must Be It» og «Tricky Tricky».

Etter utgivelsen av Deep Cuts i 2004 vant bandet pris under den svenske Grammisgalan for beste popgruppe, men boikottet seremonien som en protest mot den mannlige dominansen i musikkindustrien. Etter utgivelsen av Silent Shout i 2006 vant de pris i alle seks kategorier de var nominert i, deriblant Årets album og Årets artist.

The Knife viser seg sjelden i media, og skulle opprinnelig heller ikke spille konserter. Deres første livekonsert fant sted på Institute of Contemporary Arts (ICA) i London våren 2005, der de opptrådte med låter fra 2006-albumet *Silent Shout*. I forbindelse med utgivelsen *Shaking The Habitual* er bandet igjen akutelle med turné i 2013.

## Diskografi
### Album
* 2013 – *[[Shaking The Habitual]]*
* 2010 - Tomorrow, In A Year
* 2006 – *[[Silent Shout]]*
* 2003 – *[[Hannah med H Soundtrack]]*
* 2003 – *[[Deep Cuts]]*
* 2001 – *[[The Knife (musikalbum)|The Knife]]*

### Singler
* 2013 – *A Tooth For An Eye*
* 2013 – *Full Of Fire*
* 2006 – *Like A Pen*
* 2006 – *We Share Our Mothers Health*
* 2006 – *Marble House*
* 2006 – *Silent Shout*
* 2004 – *Pass This On*
* 2003 – *Handy-Man*
* 2003 – *You Take My Breath Away*
* 2002 – *Heartbeats*
* 2002 – *Nedsvärtning*
* 2002 – *Got 2 Let U*
* 2001 – *N.Y. Hotel*
* 2000 – *Afraid of You*

## Eksterne lenker
* 
* 
*
Westbourne

** Westbourne** er en av Londons nå overbygde elver, sideelv til Themsen fra nord. Elvas eldste kjente navn var Kilburn (*Cye Bourne*, «kongsbekken»); på visse strekninger og til forskjellige tider har den også gått under navn som Bayswater, Ranelagh og Serpentine River. Westbourne er avleda av den eldste bebyggelsen omkring Westbourne green, som lå *West of Bourne* – «vest for bekken». Westbourne er i dag i sin helhet lagt i kulvert.

Westbourne kommer fra Hampstead og renner sørover gjennom bydelen Kilburn, som opprinnelig var navnet på elva i dette området. Den renner langs Kilburn Park Road og Shirland Road, gjennom området Bayswater rett vest for Paddington stasjon og inn i Hyde Park. Bayswater har navn etter *Bayards Watering*, som skal ha vært et sted for vanning av hester der vegen mellom London og Uxbridge kryssa Westbourne.

Gjennom Hyde Park manifesterer Westbourne seg som den langstrakte dammen *Long Water/[[Serpentine (innsjø)|Serpentine]]*, anlagt i 1730 ved oppdemming av Westbourne i sørenden av parken. I virkeligheten går ikke Westbournes forurensa vann lenger inn i dammen; den får tvert imot vannet sitt fra Themsen.

Westbourne forlater Hyde Park ved Knightsbridge, som opprinnelig var ei bru over elva. Herfra og ut i Themsen danner den grensa mellom bydelene Westminster og Kensington and Chelsea. Den renner ut i Themsen ca. 300 m ovenfor Chelsea Bridge, gjennom et rør som fortsatt er synlig ved lavvann. Bourne Street like ved Sloane Square er et minne om Westbourne. Ved Sloane Square undergrunnsstasjon kan Westbourne ses (og høres) i et kolossalt rør over skinnegangen.

På 1400-tallet ble Westbourne tatt i bruk som drikkevannskilde for London, og det ble lagt rør av uthulte trestokker fram til vannposter i City. Utover på 1700-tallet ble Westbourne mer og mer tilgrisa av kloakk, og ikke lenger brukbar som vannkilde.
 
Ved utbygginga av Belgravia, Chelsea og Paddington ble Westbourne litt etter hvert lagt i rør, et arbeid som var fullført i 1850-åra.

## Eksterne lenker
* Underjordisk vandring i Westbourne-kloakken. Gammelt kart vedlagt.
Geir Hallgrímsson

**Geir Hallgrímsson** (født 16. desember 1925, død 1. september 1990) var en islandsk politiker. Han var Islands statsminister fra 28. august 1974 til 1. september 1978. Hallgrímsson var også Reykjavíks borgermester fra 1959 til 1972. Han satt i Alltinget etter Bjarni Benediktssons død i 1970 og satt frem til 1983. Han var dessuten Islands utenriksminister fra 1983 til 1986.

## Referanser
Per Aabels ærespris

**Per Aabels ærespris**  ble innstiftet på skuespillerlegendens fødselsdag, 25. april 1979, og deles hvert år ut som et reise- og utdanningsstipend på kr. 15&nbsp;000,- til en begavet, norsk skuespiller. I tillegg til stipendet får prisvinneren en statuett av Per Aabel, utformet av Nina Sundbye. 

## Prisvinnere
*1979
*1980 Bentein Baardson
*1981 Gerda Ring
*1982
*1983 Kjersti Holmen og Jan Hårstad
*1984 Ingerid Vardund
*1985 Svein Wickstrøm
*1986 Rut Tellefsen
*1987
*1988 Joachim Calmeyer
*1989 Merete Moen
*1990
*1991 Per Jansen
*1992 Lise Fjeldstad
*1993 Knut Risan
*1994 Mona Hofland
*1995 Bjarte Hjelmeland
*1996 Sverre Anker Ousdal
*1997 Anne Marit Jacobsen
*1998 Bjørn Skagestad
*1999
*2000 Ole-Jørgen Nilsen
*2001 Laila Goody
*2002 Frøydis Armand
*2003 Monna Tandberg
*2004 Kim Haugen
*2005 Thorbjørn Harr
*2006 Ågot Sendstad
*2007 Kai Remlov
*2008
*2009
*2010 Tone Danielsen
*2011
*2012
*2013
*2014 Lasse Lindtner
*2015
*2016
*2017 Jan Sælid
Fylkesvei 2100

**Fylkesvei 2100** går mellom Holtsjøen og sentrum i Våler.

Frem til 2019 hadde veien betegnelsen fylkesvei 496 (Hedmark).

## Kommuner og knutepunkter

----Erstattet av riksvei 2 rundt 100 m
----

## Referanser




## Eksterne lenker
* Vegvesenets vegkart 
*
Emmy Noether

**Amalie Emmy Noether** (født 23. mars 1882 i Erlangen i Bayern i Tyskland, død 14. april 1935 i Bryn Mawr i Pennsylvania i USA) var en tyskfødt matematiker. Einstein skal ha sagt om henne at hun var en av de mest kompetente matematikerne som levde, og at hun var det mest signifikante matematiske geniet som var produsert siden kvinner fikk tilgang til høyere utdanning. Noether hadde en dyptgående innsikt som hun brukte til å utvikle elegante abstraksjoner. 

## Liv og virke
### Bakgrunn
Noether ble født i Erlangen i Tyskland, hvor faren var professor i matematikk. Hun hadde en yngre bror, Fritz Noether, som også var matematiker. I motsetning til mange andre store matematikere, viste ikke Noether noen særlig interesse for matematikk da hun var yngre. Som tenåring var hun mest interessert i musikk og dans. 

Selv om Universitetet i Erlangen ikke tillot kvinnelige studenter på denne tiden, fikk Emmy lov til å følge undervisningen. I 1904 ble det endelig tillatt for kvinner å studere ved Universitetet i Erlangen, og da ble Emmy straks student i matematikk. Tre år senere tok hun doktorgraden med Paul Gordan som veileder.

### Matematiker
Hun leverte en rekke viktige publikasjoner som ga henne et godt rykte. I 1915 flyttet hun til Göttingen, men Universitetet i Göttingen nektet å la henne undervise der. En av hennes kollegaer ved universitetet var den kjente matematikeren David Hilbert, og han annonserte kursene hennes i universitetets timeplan under sitt eget navn. Det oppsto flere stridigheter ved universitetet, men til slutt ble hun tatt opp som fullverdig medlem av fakultetsstaben i 1919. 

I 1933 flyktet Emmy fra Tyskland. De nazistiske raselovene forbød henne å undervise ved universitetet. Hun slo seg ned i USA og begynte å undervise ved Bryn Mawr College. Hun døde her under mystiske omstendigheter i 1935. Emmy ble aldri gift, og hun hadde ingen slektninger i USA. Hennes yngre bror, Fritz Noether, flyktet fra det tyske Nazi-regimet til Sovjetunionen i 1934. Han ble skutt for anti-sovjetisk propaganda i 1941.

### Noethers matematikk
* *[[Noethers setning]]* er et sentralt resultat i teoretisk fysikk som uttrykker en-til-en korrespondansen mellom symmetrier og konservasjonslover.
* *Lasker-Noether-setningen* er et viktig resultat innen kommutativ algebra.
* Sammen med Emil Artin og Helmut Hasse grunnla hun en teori som kalles for sentrale enkle algebraer (*central simple algebras*).

## Publikasjoner
* Emmy Noether, *[http://dz-srv1.sub.uni-goettingen.de/sub/digbib/loader?ht=VIEW&did=D27924 Abstrakter Aufbau der Idealtheorie in algebraischen Zahl- und Funktionenkörpern]*, Mathematische Annalen **96**  (1927) s. 26-61

## Referanser


## Eksterne lenker
* Emmy Noether – MacTutor History of Mathematics archive